આજનો માનવ દિવસે દિવસે લેટ ગો કરવાનું વિસરી ગયો છે. સહનશક્તિ બિલકુલ ઘટી ગઇ છે. વાત વાતમાં ક્રોધ કરી બેસે છે. અને એમાંય હાલ સારા વિશ્વમાં મંદીનું મોજું ફરી વળ્યું છે. એટલે ઘરમાં આર્થિક તકલીફ પડે એટલે એકબીજા ઉપર દોષોનું આરોપણ કરીને સામસામે ક્રોધ ઠાલવે છે. પતિ-પોતાની પત્ની ઉપર ગુસ્સો કરે છે કે, તું ઘરમાં બહુ ખર્ચ કરે છે. પત્ની પોતાના પતિ ઉપર તાડુકે છે કે, તમો શેર બજારમાં શા માટે પૈસા રોક્યા… આટલા ઓછા પૈસાથી ઘર ના ચાલે… તેવી જ રીતે પિતા- પુત્ર ઉપર તો પુત્ર – પિતા ઉપર સામસામે ક્રોધ કરે છે અને પછી ન કરવાનું કરે છે. આત્મહત્યા… મારામારી… ઘરમાંથી જુદા પડવાનું… આવી પરિસ્થિતિ હાલ મોટા પ્રમાણમાં ઘરો ઘર સર્જાઇ છે. પરંતુ શું આમ કરવાથી આ પ્રશ્નોનો ઉકેલ આવી જશે. જેને ભૂલ કરી તેને સૌ એક પરિવારના સભ્યો છીએ. સુખમાં સાથે રહ્યા તો દુઃખમાં પણ સાથે જ રહેવાનું છે. જે થઇ ગયું તે થઇ ગયું. હવે શું કરવું જોઇએ તેનું આયોજન કરો. ઘરમાં આર્થિક તકલીફ હોય તો ફાલતું ખર્ચ ઓછા કરવા જોઇએ. કરકરસર કરવી જોઇએ. વ્યસનો અને તજવાં જોઇએ.